Shalom!
Tere tulemast vaatama saadet "Avastades Piiblit - Baruch Korman",
mille tuum on seotud mõttega "Sa pead armastama Iisraeli!"
Loodetavasti veedate meiega selle järgneva pooltunni,
kus meie õpetaja, dr. Baruch, tõlgendab meile oma õpetustes Piiblit.
Dr. Baruch on vanemõppejõud Iisraeli Zera Avrahami Instituudis.
Kuigi kõik sealsed kursused on heebreakeelsed,
õpetab dr. Baruch siinses saates inglise keeles.
Saamaks rohkem me töö kohta teada,
külastage me kodulehekülge: www.loveisrael.org
Nüüd aga dr. Baruch ja tänane piiblitund.
Üks olulisemaid asju, mida üks inimene teha saab,
on õppida käsitlema Jumala Sõna õigel moel.
Hea näide selle kohta peitub Ilmutuse raamatu 4. peatükis.
Sellest lähtuvalt palungi teil avada Ilmutuse raamatu 4. peatüki.
Olgu siinkohal öeldud,
et Ilmutuse raamatu 4. peatüki 1. salm
kätkeb endas olulist teoloogilist teemat.
Mis see teema on? Nimetagem seda õndsaks lootuseks.
Miks nii?
Sest Paulus nimetab seda õndsaks lootuseks.
Loomulikult mõtlen ma selle all kristlaste ülesvõtmist.
Sõna "ülesvõtmine"
tähendab "ära näppamist" või "ära võtmist".
Paljud heasoovlikud piibliõpetlased
seavadki ülesvõtmise sellesse peatükki, mida täna vaatame
ja selleks on Ilmutuse 4:1.
Kuid selle tegemises peitub suur oht.
Miks nii?
Üks targemaid asju, millesse panustada,
on hermeneutika,
mis tähendab Piibli tõlgendamise teooriaid
ehk seda, kuidas tõlgendada Piiblit õigesti.
Kui me läheme hermeneutika vastu ja rikume Piibli tõlgendamise reegleid,
siis mida see teeb?
See annab ka teistele õiguse võtta mõni teine kirjakoht
ja rakendada selle osas seda sama vigast metoodikat.
Millest ma räägin?
Vaatame Ilmutuse 4:1, kus on öeldud: "Pärast seda"
Kuigi me rääkisime Ilmutuse 2-3. peatükkides
seitsmest uskuvast kogudusest,
julgen siiski väita,
et Jumal ei lõpetanud 3. peatükiga oma rahvaga rääkimist.
Ehk oma lunastatutega ehk Jeesuse järgijatega rääkimist.
Väidaksin, et Ta räägib Ilmutuse 2-3. peatükkides
seitsmest kogudusest,
et tuua pühadust usklike kogusse
ja samas rääkida meile me elu üle kehtivast pühast kutsest
ehk Jumala poolt antud eesmärgist.
Mis see eesmärk on?
Olla Talle ustav läbi kõigi aegade.
Seega, me näeme Ilmutuse 4. peatükis,
kuidas Johannes tõmmatakse üles taevasse,
et näha seal asju Jumala vaatenurgast lähtuvalt.
Me näeme, kuidas Johannesele antakse seal nägemus
kogu ülejäänud Ilmutuse raamatuks.
Kuid 4. peatükis pole kuidagi öeldud, et Jumal tõstaks seal usklikke üles
ehk otsekui toimuks ülesvõtmine.
Ilma rohkem detailidesse laskumata, vaatame seda salmi.
Johannes ütleb Ilm. 4:1:
"Pärast seda ma nägin, ja vaata: taevas oli avatud uks"
Avanemine on tavaliselt seotud
millegi paljastamise ehk esile toomisega.
See otsekui kutsub sind suunama oma pilku sissepoole.
See on see, mis siin toimub.
Nii et Johannes sai kutse tõusta üles taevasse.
Kas see kutse siin puudutab kõiki usklikke?
Ei. See puudutab ainuüksi Johannest
ja nii on ka ohtlik kasutada seda salmi mingis muus kontekstis.
"...ning sama hääl,
mida ma olin kuulnud enesega rääkivat otsekui pasun"
Heebrea keeles on pasuna jaoks kaks sõna.
Üheks neist on "šofar", mis on valmistatud oina sarvest
ja mis räägib Jumalapoolsest varustamisest.
Sellest, mille Jumal on pääste jaoks valmis pannud.
Kuid Vanas Testamendis mainitakse ka teistlaadi pasunat
ja nendeks on hõbepasunad,
mida sageli kasutati millegi teatamiseks;
andmaks teada millestki, mis on peagi sündimas.
Nii julgen väita, et see pasun, mida Johannes siin, 4. ptk.'s kuulis,
kandis endas millegi teada andmise eesmärki.
Teada andmise selles osas, mis saab sündima.
"...sama hääl, mida ma olin kuulnud enesega rääkivat otsekui pasun,
ütles (Johannesele): Tule siia üles
ja ma näitan sulle, mis peab sündima pärast seda!”
Mida see tähendab?
Pärast seda aega, mis viib lõpuaegadeni.
Nii et siin on juttu ühest muutusest.
Paljud piibliõpetlased toovad esile,
et Johannes tõmmatakse üles taevasse
selle muutuste aja keskel.
Milleks?
Et saada kõige osas uus vaatenurk.
Ilmutuse 4. peatükk annab meile taevase vaatenurga,
mille põhjal tõlgitseda lõpuaja sündmusi.
Tahan veelkorra rõhutada,
et kõik see, kuhu me Ilmutuse 4. peatükist
läbi kogu Ilmutuse raamatu liigume,
on nii eluliselt oluline mõista, mida Jumal on tegemas;
mida Ta kutsub meid esile tooma
ja kuidas positsioneerima end ustavuses,
et peegeldada oma pühendumist Jumalariigile.
Jumal kutsub lõpuaegadel oma rahvast
peegeldama Talle oma pühendumist
ja kindlat usku Tema tõotusesse Jumalariigi rajamise kohta.
Vaatame 2. salmi:
"Sedamaid olin ma vaimus.
Ning ennäe, taevas seisis troon"
Olgu siinkohal öeldud,
et sõna "troon" ilmneb Ilmutuse 4. peatükis
umbes 12 korda.
Isegi, et viiteid sellele on rohkemgi veel.
Kuid miinimum 12 korda viidatakse 4. peatükis troonile.
Mida meil on oluline mõista kogu Ilmutuse raamatu juures, on see,
et kui püüaksime võtta kokku kogu Ilmutuse raamatu eesmärgi
ja küsiksime, mis on selle kõige olulisem sõnum,
siis see on see, kuidas Johannes sellele vastaks.
See räägib sellest, mis peab juhtuma,
et taevas olev Jumala troon tuleks alla
ja saaks rajatud maa peale, pühasse Jeruusalemma linna.
Sest kui see troon tuleb maa peale, on see võrdeline Jumala kuningriigiga.
See ongi kogu Ilmutuse raamatu mõte -
Jumalariigi rajamine.
Las ma tuua siin esile midagi.
Esimene asi, mida Johannes taevasse minnes näeb,
olles seal vaimus
ja nähes asju Jumala vaatenurgast lähtuvalt,
siis ta näeb seal Jumala trooni.
Kus kohas?
Taevas.
See peab aga ütlema meile midagi.
Seda, et me ei peaks ootama õiglust siinses, maises ajas.
Sest alles siis, kui Jumala troon saab rajatud siin maa peal,
järgneb sellele ka Jumala-poolne kohtumõistmine.
Kuni selle ajani võime arvestada ebaõiglusega.
Ja ainsad, kes üldse
õigluse- või ebaõiglusega tegeleda saavad,
oleme meie sinuga,
et tuua esile Jumala loomust
ja samas teha ka midagi,
millest rääkisime Sakarja kirja uurides -
et meie oleksime need, kes toovad esile õigluse;
kes seisavad õigluse eest siin maailmas.
Ilmutuse 4:2: "Sedamaid olin ma vaimus.
Ning ennäe, taevas seisis troon, ja keegi istus troonil."
See väljend kordub Ilmutuse raamatus ikka ja jälle.
"See, kes istub troonil."
See viitab Jumalale, meie Isale.
Me näeme tänases piiblitunnis midagi väga unikaalset.
Seda, kuidas Jeesuse kohta öeldakse alguses,
et Ta on trooni lähedal, selle paremal pool.
Hijem aga näeme, et Ta on trooni keskel
ja siis juba, et Tema on see, kes on troonil.
Miks see nii oluline on?
Sest see räägib ühest muutusest.
Miks see nii oluline on?
Üks peamisi asju, mida Taaniel tahab Taanieli 7. peatükis esile tuua,
on see, et kogu au, austus, meelevald ja vägi,
mis kuulub õigusega Jumalale, Isale,
saab päritud Jumala Poja poolt, kelleks on Jeesus, Messias.
Nii näemegi selle muutuse algust Ilmutuse raamatu 4. peatükis.
Nii et salm 3 räägib sellest, kes istub troonil.
"See istuja oli sarnane jaspise (kivile)", mis on roheline kivi
ja siis mainitakse seal veel üht teistsugust kivi,
mida erinevates piiblitõlgetes nimetatakse erineva nimega,
kuid me teame, et tegu on punase kiviga.
Piibliõpetlased toovad selle põhjal välja
kaks väga olulist kujundit.
Rohelise ja punase.
Roheline tähendab Piibli mõistes elu
ja punane seda, mis toob elu
ehk Piibli mõistes lunastus ehk verevalamine.
Nii näeme siin üht seost selle vahel, et Jumal saab ilmutatud
ühes oma eesmärgiga tuua elu läbi lunastuse.
"...ja trooni ümber oli vikerkaar, mis sarnanes smaragdiga,
ja trooni ümber"
Taaskord see sõna, mis ilmneb ikka ja jälle.
Kui Johannes tõmmatakse üles taevasse,
siis kõik, mida ta 4. peatükis näeb,
keerleb trooni ja Jumala valitsuse ümber.
Johannes hakkab mõistma mitte vaid trooni olulisust,
aga ka Jumala valitsemise loomust,
mis mõlemad tulevad ka siia maailma.
Nii on Johannese ülesanne ja kutsumine jagada seda sõnumit,
et need, kes on targad, alandlikud ja valmis lootma Jumalale,
saaks läbida muutuse, mis seab neid valmis Jumalariigiks.
Ilm. 4:4: "...ja trooni ümber oli kakskümmend neli trooni
ning neil troonidel istus kakskümmend neli vanemat,
valged rõivad üll... "
Valge viitab siin puhtusele, mis on lunastuse tulemus.
"...valged rõivad üll ja peas kuldpärjad."
Puhtus ja meelevald käivad siin salmis käsikäes.
See on üks Jumala omadusi.
Elades ja käies puhtuses ja väärikuses,
peegeldades Jumalariigi loomust,
annab Jumal meile ka meelevalla,
et kasutada meid oma eesmärkide täitmiseks.
Kuid vaadake, mida me järgmises salmis veel näeme.
Ilm. 4:5: "Troonist tuli välja välke ja hääli ja kõuemürinaid"
See on oluline, sest neid kolme asja on näha ka 2 Moosese raamatus.
Kus kohas?
Siinai mäel.
Enamus meist ei mõista, mis seal Siinai mäel juhtus,
kui Jumal viis Iisraeli rahva 50 päeva peale paasapühi
esimest korda Siinai mäele.
Mooses sai seal korralduse valmistada rahvas ette,
sest kolme päeva pärast...
Mäletate, number 3 puudutab ilmutust, millegi esile toomist.
Mida Jumal tahtis neile ilmutada?
Ta rääkis.
See on 2 Moosese 20. peatükis,
kuid see pole seotud käsulaudade andmisega.
See tuleb alles hiljem 2 Moosese raamatus.
Kuid 2 Ms 20. ptk.'s räägitakse ka välgust, häältest ja kõuemürinast,
mida nähti.
Väga huvitav.
Neid hääli mitte ei kuuldud, aga hoopis nähti.
Ja mis siis juhtus?
Siin on kõige võti.
2 Ms 20. peatüki lõpus,
peale seda, kui Jumal oli andnud 10 käsku,
võime näha, kuidas Jumal hakkas liikuma rahva suunas.
Inimesed aga sattusid paanikasse, sest nad polnud selleks valmis.
See oleks pikem teema, millest rääkida,
aga tahan, et te näeksite, et Jumal liikus rahva suunas.
Rahvas aga kukkus selles olukorras läbi.
Kuid see sama kujund kordub nüüd Ilmutuse raamatus.
Millest Ilmutuse raamat räägib?
Jumalast, kes toob oma trooni, ligiolu ja valitsuse siia maailma,
et valitseda siin igavesest ajast igavesti.
Küsimus on, kas me Tema rahvana oleme selleks valmis
või kas me kukume ka selles läbi nagu iisraellased omal ajal?
Vaatame edasi Ilm. 4:5 teist osa.
Sealt troonist ei tulnud välja ainuüksi välke, hääli ja kõuemürinaid,
aga seal oli ka "seitse tulelampi põlemas trooni ees;
need olid Jumala seitse vaimu."
7 viitab pühadusele, täiuslikkusele või pühitsusele.
Nii viitavad need seitse Jumala Vaimu Pühale Vaimule,
mis lähevad välja sellesse maailma, et tuua seal esile muutus.
Jumala tõde, võidmine ja vägi tulevad esile läbi Püha Vaimu
ja toovad esile muutuse,
mis viib meid sellest ajast Jumalariigi aega.
Ilm. 4:6: "Trooni ees oli nagu klaasmeri,
mägikristalli sarnane.
Trooni keskpaigas ja trooni ümber oli neli olevust,
täis silmi eest ja tagant."
Ilmutuse raamatu puhul on huvitav näha,
et seal rõhutatakse ikka ja jälle nelja elavat olevust,
kellel on väga oluline roll täita, millest hetke pärast ka räägime.
Kuid 4 on taaskord seotud maailmaga.
Me näeme oma hilisemas Ilmutuse raamatu uurimises,
kuidas number 4 tõuseb ikka ja jälle esile.
Nagu "ilmamaa neli nurka" või "ilmamaa neli tuult".
Lihtsamalt öelduna viitab see põhjale, lõunale, idale ja läänele.
Nii et kui Piiblis on juttu number 4'st, viitab see maailmale.
Miks nii?
Sest Jumal toob muutuse kogu ilmamaale.
Kuid näete neid nelja olendit siin?
Nad olid silmi täis nii eest kui tagant.
Silmad on seotud intelligentsuse- või teadmisega.
Kõige teadmisega.
Nii toob Jumal selle muutuse esile ühes täiusliku teadmisega -
miski ei pääse Tema teadmise eest.
Kuid vaatame veel,
mida nende nelja olendi kohta öeldakse?
"Esimene olevus oli lõvi sarnane
ning teine olevus oli härja sarnane
ning kolmandal olevusel olid palged nagu inimesel
ning neljas olevus oli lendava kotka sarnane."
Kui me oleksime prohvetlike tähenduste uurijad,
siis need loomad poleks midagi uut me jaoks.
Ühtlasi on nende tähendus nähtav ka väljaspool prohvetlikke kuulutusi.
Kuid kui räägitakse lõvist, siis see räägib Jumala aust.
Härg räägib väest ja võimust.
Inimese pale räägib intelligentsusest või tarkusest.
Ja kui miski lendab nagu kotkas, siis see räägib üleloomulikkusest.
Seega need neli olendit Jumala trooni ümber
räägivad Jumala neljast väga olulisest omadusest.
Sellest, et Ta on majesteetlik ja auline,
et Ta on kõikvõimas ja kõiketeadev
ja ühtlasi ka üleloomulik.
See on Tema piiritu omadus ja võime.
Seega Johannes nägi, et Jumalal on plaan.
Auline plaan, mida Tal on vägi täita.
Ühtlasi Jumal teab kõike
ja Tal on üleloomulik võime kõige osas, mis seda plaani puudutab.
Nii saab see muutus puudutama igat inimest ja aspekti temas.
Ilm. 4:8: "Ning neil neljal olevusel oli igaühel kuus tiiba"
Miks see oluline on?
Taaskord, olen juba jaganud teiega, mida Johannes teeb.
Ta on tuntud selle poolest,
et ta võttis mõne Vana Testamendi kirjakoha -
asjad ja teemad, mis olid juudi kogukonnale hästi tuttavad
ning kasutas neid oma saadud ilmutuse jagamiseks,
et meil oleks seda lihtsam mõista.
Neid samu olendeid mainitakse ka kui seeraveid,
kuigi nad ei pruugi tingimata olla seeravid.
Kuid neile viidatakse ka näiteks Jesaja 6. ptk.'s
Seeravid olid inglid, kellel oli samuti kuus tiiba.
Miks see oluline on?
Sest 6 on armu number.
Mida ta püüab meile selle kaudu öelda, on see,
et kõik need asjad saavad tõeks vaid siis,
kui arm on sinu ja minu elu aluseks.
Seega taaskord Ilm. 4:8:
"Ning neil neljal olevusel oli igaühel kuus tiiba,
ümberringi ja seest silmi täis,
ning nad ei lakanud ööl ega päeval hüüdmast:
Püha, püha, püha on Issand Jumal, Kõigeväeline"
Siinkohal on oluline näha järgmist:
see on selge viide sellele,
mida olen öelnud Jesaja raamatu kohta.
Sest Jesaja 6:3 hüüavad seeravid samuti:
Püha, püha, püha on vägede Issand!
Kogu maailm on täis tema au!”
Ilmutuse raamatus aga toimub üks muutus.
Need olendid ütlevad ka algul:
Püha, püha, püha on Issand Jumal, Kõigeväeline,
kes oli ja kes on ja kes tuleb!”.
Johannes muudab siin lause lõpu ära.
Miks?
Sest see räägib sellest,
kuidas kogu Jumala loodu ja maailm saavad pühaks.
Seda läbi tõsiasja, et Ta tuleb tagasi.
Kes tuleb tagasi ja istub troonile? Jeesus, meie Messias.
Miks meil on nii oluline seda mõista?
Lähen nüüd asjadest veidi ette,
aga hakates mingi hetk uurima Ilmutuse raamatu 5. peatükki,
siis me näeme, et kõiges, millele ta praegu keskendub,
saab toimuma muutus.
See, kes istub troonil, toob esile kõik need muutused.
See, kes on püha, püha, püha ja kes oli ja kes on...
Sellist aega pole olemas, kus Jeesust poleks olemas olnud.
Kuid nüüd ütleb Johannes siis, et Ta ka tuleb.
Ta tuleb ja teeb mida?
Just seda, millest me rääkisime.
Jeesuse ülesanne on tuua taevane troon
ja panna see püsti pühasse Jeruusalemma linna,
rajades ühtlasi Jumalariigi.
Ilm. 4:9: "Iga kord, kui olevused andsid au ja austust ja tänu
sellele, kes istub troonil ja elab igavesest ajast igavesti"
Ja nüüd vaadake, mis selle kuulutuse peale juhtub.
Salmis 10 mainitud vanemad on olulised,
sest nad said vanema positsiooni tänu oma tunnistusele.
Nad peegeldasid, kuidas inimesed peaksid reageerima.
Me näeme, mida nad tegid, kui seda kõike kuulsid ja nägid.
Nii "langesid kakskümmend neli vanemat
troonil istuja ette
ning kummardasid teda, kes elab igavesest ajast igavesti"
Ja nüüd viimane asi, mida tahan, et näeksite.
Oleme varasemalt rääkinud sellest,
et neil vanematel olid pärjad (kroonid) ja valged rüüd.
Igaühele oli antud oma pärg ehk kroon
ja vaadake, mida nad sellega tegid.
Nad olid saanud need kroonid tänu headele tegudele,
mis oli nende reageering Jumala asjadele.
Ja mida nad oma kroonidega tegid?
Olid need nende uhkuseks? Ei olnud.
Olid need nende rikkuseks? Ei olnud.
Mida nad siis tegid?
Vaatame. Nad tegid nendega midagi.
Nad ütlesid Issandale salmis 11:
Sina, meie Issand ja Jumal, oled väärt võtma au ja austust ja väge,
sest sina oled loonud kõik,
kõik olev on loodud sinu tahtmise läbi!”
Salmis 10 aga on öeldud, et nad "heitsid oma pärjad trooni ette".
Kuidas nad seda tegid? Ülistades Jumalat.
Las ma küsida midagi, enne kui tänase saate kokku võtame.
Mis on see, mida sul on Jumalale tuua?
Kui sind kutsutaks Jumala trooni ette,
siis mida sul oleks Ta ette maha panna?
On sul tunnistus ja ajalugu Jumalaga elamisest-käimisest?
Piisavalt tark olemisest, et täita Tema tahet?
Õigest eluviisist, mille kaudu saada neid kroone?
Et sul oleks tuua Talle midagi;
et sul oleks tunnistus, mis kõneleb teiste ees sellest,
et Jumal on esikohal su elus.
Vaadake muide, kuidas nad viitavad Jumalale.
Nad ei öelnud lihtsalt Jumal või Päästja.
Nad ütlesid: "Issand. Meie Issand."
Nii peame ka küsima iseendalt,
kas inimesed näevad me käitumise põhjal,
et Ta on ka meie elu Issand?
Selleks korraks kõik ja näeme taas!
Loodetavasti oli teile tänasest saatest kasu
ja te jagate seda teistegagi.
Aadressilt: www.loveisrael.org
leiate palju teisigi Baruch Kormani artikleid ja saateid
www.loveisrael.org
Soovides toetada TV7 tööd, võite helistada 900 1770 (hind 10)
või teha pangaülekande, leides me andmed www.tv7.ee
Olge õnnistatud Jeesuse nimel ja Shalom Iisraelist!
Tõlge: Anne-Ly Raukas